hy hy en hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Գարբոն իր մայրիկի հետ, 1939թ.
Համր կինոն մեծ ճանաչում է բերում Գարբոյին: Նրա ամենահայտնի համր ֆիլմերի շարքում են`
«Հոսք» (1926), «Մարմին ու սատանա» (1927), «Սեր» (1927) և այլն: Վերջին երկու ֆիլմերում Գարբոյի խաղընկերը ժամանակի ամենահայտնի դերասաններից մեկն էր` Ջոն Գիլբերտը, որի հետ դերասանուհին նաև սիրային կապի մեջ էր: Նրանք անգամ պատրաստվում էին ամուսնանալ, սակայն վերջին պահին Գարբոն մտափոխվում է ու չեղյալ հայտարարում հարսանիքը: Լուրեր էին պտտվում, որ Գարբոն սիրավեպեր ուներ նաև մի քանի կանանց հետ, այդ թվում` պարուհի ու դերասանուհի Լուիզա Բրուքսի ու գրող Մերսեդես դե Ակոստայի հետ:
Գարբոն համր ֆիլմի այն եզակի աստղերից էր, որ բարեհաջող կերպով անցում է կատարում ձայնային կինոյին: Այնուամենայնիվ, կինոընկերության ղեկավարությունը շարունակ հետաձգում էր այս անցումը` վախենալով հանդիսատեսի հնարավոր բացասական արձագանքից: Գարբոյի վերջին համր ֆիլմը 1929թ. նկարահանված «Համբույր»-ն է: Շուտով պարզվում, որ ղեկավարությունն իզուր էր մտահոգվում. Գարբոյի մասնակցությամբ «Աննա Քրիստի» ֆիլմը մեծ հաջողություն է գրանցում՝ էլ ավելի հայտնի ու սիրված դարձնելով դերասանուհուն: Այս ֆիլմը մեծ էկրաններ է բարձրանում «Գարբոն խոսում է» կարգախոսով:
Գարբոն ու Ջոն Գիլբերտը
1931թ. Գարբոն Կլարկ Գեյբլի հետ միասին նկարահանվում է «Սյուզան Լենոքս. Անկում ու վերելք» ֆիլմում, որը նրանց առաջին ու վերջին համատեղ աշխատանքն էր: Հոլիվուդի այս երկու մեգաաստղերը տանել չէին կարողանում միմյանց. սա անհերքելի փաստ էր բոլորի համար: Երկրորդ համաշխարհային պատերազմի տարիներին Գարբոյի կարիերայում ժամանակավոր դադար է գրանցվում: Դերասանուհին ծրագրում էր պատերազմի ավարտից հետո վերադառնալ նկարահանումներին, սակայն, դժբախտաբար, հանգամանքներն այլ սցենար են թելադրում: 36 տարեկանում հասակում, ի զարմանս բոլորի, Գարբոն հեռանում է կինոաշխարհից:
Գրետա Գարբոն աչքի էր ընկնում ոչ միայն  դերասանական վարպետությամբ ու հմայքով, այլև իր մասնագիտության համար բավականին յուրահատուկ բնավորությամբ. նա ինքնամփոփ էր, միշտ խուսափում էր մարդաշատ վայրերից, անգամ իր սեփական ֆիլմերի պրեմիերաներին չէր ներկայանում, հազվադեպ էր ինքնագրեր բաժանում ու հարցազրույցներ տալիս: Նա երբեք չի ամուսնացել, երեխաներ չի ունեցել: Գարբոն շատ քիչ ընկերներ ուներ. պատահական չէ, որ նրան հաճախ անվանում էին «միայնակ աստղ»: 1951թ. Գարբոն ԱՄՆ-ի քաղաքացիություն է ստանում, 1953թ. առանձնատուն է գնում Մանհեթանում և սկսում մեկուսացած կյանք վարել այնտեղ:
Այդ տարիներին Գարբոն սիրում էր երկար զբոսնել Նյու Յորքով՝ առանց ուշադրություն դարձնելու իր հագուկապին: Արդյունքում նա դառնում է պապարացցիների սիրելի «զոհը», որոնք ամեն ինչ անում էին «Հոլիվուդի ծերացած թագուհուն» ոչ պատշաճ տեսքով լուսանկարելու համար: Նրանք դերասանուհուն հանգիստ չեն տալիս անգամ մահվան օրը: 1980-ական թթ. Գարբոյի առողջական վիճակը սկսում է թուլանալ: 1990թ. ապրիլի 15-ին, 84 տարեկան հասակում, Նյու Յորքի հիվանդանոցերից մեկում լեգենդար դերասանուհին հեռանում է կյանքից:
Գարբոյի մասնակցությամբ սիրված ֆիլմերի շարքում են նաև՝ «Առեղծվածային տիկինը», «Աննա Կարենինա», «Թագուհի Քրիստինա», «Կամելիազարդ տիկինը», «Նինոչկա» և այլն:
Posted by Արվեստի Աշխարհը at 09:55
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.